Victors Madhus på havnefronten i Nørresundby slog torsdag dørene op for gæster. Tilsyneladende er det en ganske almindelig restaurant, men ved et nærmere blik mangler der noget - tjenerne. Madhuset er ifølge indehaverne den første betjeningsløse restaurant i Danmark, og i stedet for at afgive sin bestilling til en tjener, bestiller og betaler man i en automat, og når maden er klar, afhentes den ved det åbne køkken. - vi ville gerne bruge penge på at putte gode råvarer i maden, og samtidig vil vi gerne holde priserne nede og gøre det til et sted, hvor der er plads til alle. Derfor har vi valgt at lave restauranten betjeningsløs, fortæller den ene halvdel af indehaverparret, Danni Bühlmann.
Et restaurantbesøg forbindes ofte med tjenere, der kræser om gæsterne, men i Nørresundby er der netop åbnet noget så moderne som en betjeningsløs restaurant.